鈁

鈁，又叫鍅，係一種放射性嘅鹼金屬元素，符號係Fr，原子序數87，相對原子質量222.0397，1939年喺巴黎發現，並且用「法國」嚟起名。

鈁係鹼金屬，由於佢有放射性，而且化學反應極之活躍，因此到而家都整唔到純鈁。

鈁可以喺鈾礦同埋釷礦道發現，亦可以透過以質子轟擊釷而得到。

鈁有41種同位素，其中以鈁-223嘅半衰期最長，大概22分鐘。

鹼金屬
放射性物品